CELEX: 22019D1643
Language: sk
Date: 2017-12-15 00:00:00
Title: Rozhodnutie Spoločného výboru EHP č. 235/2017 z 15. decembra 2017, ktorým sa mení príloha II (Technické predpisy, normy, skúšky a certifikácia) k Dohode o EHP [2019/1643]

3.10.2019   
               
               
                  SK
               
               
                  Úradný vestník Európskej únie
               
               
                  L 254/46
               
            
         ROZHODNUTIE SPOLOČNÉHO VÝBORU EHP
         č. 235/2017
         z 15. decembra 2017,
         ktorým sa mení príloha II (Technické predpisy, normy, skúšky a certifikácia) k Dohode o EHP [2019/1643]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Delegované nariadenie Komisie (EÚ) 2017/1227 z 20. marca 2017 o podmienkach klasifikácie bez skúšania lepených laminátových drevených výrobkov, na ktoré sa vzťahuje harmonizovaná norma EN 14080, a výrobkov z konštrukčného masívneho dreva s klinovým spojom, na ktoré sa vzťahuje harmonizovaná norma EN 15497, pokiaľ ide o ich reakciu na oheň, a ktorým sa mení rozhodnutie 2005/610/ES (1), sa má začleniť do Dohody o EHP.
                  
               
                     (2)
                  
                  
                     Delegované nariadenie Komisie (EÚ) 2017/1228 z 20. marca 2017 o podmienkach klasifikácie, bez skúšania, vonkajších a vnútorných omietok na báze organických spojív, na ktoré sa vzťahuje harmonizovaná norma EN 15824 a mált na vnútorné a vonkajšie omietky, na ktoré sa vzťahuje harmonizovaná norma EN 998-1, pokiaľ ide o ich reakciu na oheň (2), sa má začleniť do Dohody o EHP.
                  
               
                     (3)
                  
                  
                     Príloha II k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola XXI prílohy II k Dohode o EHP sa mení takto:
            
                        1.
                     
                     
                        Za bod 2t [delegované nariadenie Komisie (EÚ) č. 1293/2014] sa vkladajú tieto body:
                        
                                    „2u.
                                 
                                 
                                    
                                       32017 R 1227: delegované nariadenie Komisie (EÚ) 2017/1227 z 20. marca 2017 o podmienkach klasifikácie bez skúšania lepených laminátových drevených výrobkov, na ktoré sa vzťahuje harmonizovaná norma EN 14080, a výrobkov z konštrukčného masívneho dreva s klinovým spojom, na ktoré sa vzťahuje harmonizovaná norma EN 15497, pokiaľ ide o ich reakciu na oheň, a ktorým sa mení rozhodnutie 2005/610/ES (Ú. v. EÚ L 177, 8.7.2017, s. 1).
                                 
                              
                                    2v.
                                 
                                 
                                    
                                       32017 R 1228: delegované nariadenie Komisie (EÚ) 2017/1228 z 20. marca 2017 o podmienkach klasifikácie, bez skúšania, vonkajších a vnútorných omietok na báze organických spojív, na ktoré sa vzťahuje harmonizovaná norma EN 15824 a mált na vnútorné a vonkajšie omietky, na ktoré sa vzťahuje harmonizovaná norma EN 998-1, pokiaľ ide o ich reakciu na oheň (Ú. v. EÚ L 177, 8.7.2017, s. 4).“
                                 
                              
                  
                        2.
                     
                     
                        V bode 2d (rozhodnutie Komisie 2005/610/ES) sa dopĺňa tento text:
                        „, zmenené týmto právnym predpisom:
                        
                                    —
                                 
                                 
                                    
                                       32017 R 1227: delegované nariadenie Komisie (EÚ) 2017/1227 z 20. marca 2017 (Ú. v. EÚ L 177, 8.7.2017, s. 1).“
                                 
                              
                  
         
            Článok 2
            Znenie delegovaných nariadení (EÚ) 2017/1227 a (EÚ) 2017/1228 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 16. decembra 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 15. decembra 2017
            
               
                  Za Spoločný výbor EHP
               
               
                  predsedníčka
               
               Sabine MONAUNI
            
         
         
            (1)  Ú. v. EÚ L 177, 8.7.2017, s. 1.
         
            (2)  Ú. v. EÚ L 177, 8.7.2017, s. 4.
         
            (*1)  Ústavné požiadavky neboli oznámené.